[{"text_idx": "#000006", "text": "Bydd ymgyrchwyr yr iaith Wyddeleg, Conradh na Gaeilge, yn trafod y llwyddiannau sylweddol yn natblygiad yr Wyddeleg yng ngogledd Iwerddon gydag ailsefydlu cymunedau Gwyddeleg eu hiaith mewn cyd-destun dinesig a threfol, canlyniadau diweddaraf y Cyfrifiad sydd yn adrodd cynnydd yn nifer y siaradwyr, ac ar ddeddfwriaeth yn yr iaith Wyddeleg sydd bellach yn bwrw ymlaen drwy Senedd y DU. Un cwestiwn pwysig fydd: pam y mae\u2019r ymgyrch gymunedol hon wedi bod mor effeithiol a pha wersi y gall aelodau ELEN eu dysgu ohoni?"}, {"text_idx": "#000008", "text": "Arloesedd ar gyfer 2022 yw gweithdy\u2019r ymgyrchwyr. Mae Aelod-sefydliadau ELEN yn fudiadau iaith blaenllaw yn Ewrop a rhyngddynt mae yma gryn arbenigedd. Bydd y gweithdy\u2019n canolbwyntio ar waith ymgyrchu, yr hyn sydd wedi bod yn llwyddiannus, a\u2019r hyn y gellir ei wella. Trafodir gwahanol ddulliau o weithio\u2019nllwyddiannus fel mudiadau ymgyrchu gan gynnwys cysylltu ymgyrchoedd dros gyfiawnder ar draws grwpiau neu nodweddion cymdeithasol."}, {"text_idx": "#000009", "text": "Wrth siarad gyda\u2019r wasg cyn y digwyddiad, dywedodd Llywydd ELEN, yr Athro Elin Haf Gruffydd Jones: \u201cNawr, yn fwy nag erioed, mae\u2019n hollbwysig fod cyrff a mudiadau o Gymru yn chwarae rhan ragweithiol yn Ewrop ym maes normaleiddio iaith ac yn parhau i adeiladu ar y degawdau o gysylltiadau, arbenigedd a phrofiad sydd wedi cyfrannu cymaint at ein nod cyffredin o sicrhau dyfodol i\u2019n holl ieithoedd. Mae cynnal Cynulliad Cyffredinol ELEN yma yng Nghymru yn rhan bwysig o\u2019r genhadaeth hon ac edrychwn ymlaen at groesawu cynrychiolwyr a siaradwyr lleol a rhyngwladol.\u201d"}, {"text_idx": "#000011", "text": "\u201cGyda chynifer o sefydliadau iaith o bob rhan o Ewrop yn dod i brifddinas Cymru, mae Cynulliad Cyffredinol ELEN yn gweithredu er mwyn cynnal y cysylltiad parhaus rhwng Cymru ac Ewrop, cysylltiad a fydd yn hanfodol yn ein nod cyffredin o adfer yr iaith yn llawn."}, {"text_idx": "#000012", "text": "\u201cHoffem ddiolch i Lywodraeth Cymru am eu cefnogaeth gyda\u2019r Cynulliad Blynyddol ac edrychwn ymlaen at berthynas weithio agos gyda nhw ar gyfer y dyfodol.\u201d (Eurolang 2022)"}, {"text_idx": "#000013", "text": "Nodyn i olygyddion: ELEN yw\u2019r NGO rhyngwladol sy\u2019n gweithio er mwyn hyrwyddo, amddiffyn ac er lles ieithoedd tiriogaethol Ewrop. Mae\u2019n cynrychioli 50 o ieithoedd gyda 174 o aelod-sefydliadau mewn 25 o wladwriaethau Ewropeaidd."}, {"text_idx": "#000016", "text": "Submit a Comment Cancel reply"}, {"text_idx": "#000017", "text": "Your email address will not be published. Required fields are marked *"}, {"text_idx": "#000018", "text": "Save my name, email, and website in this browser for the next time I comment."}]